s-sena 1616, eżattament 400 sena ilu, kienet i sena importanti għaż-Żejtun u Ħaż- Żabbar. Għall-parroċċa taż-Żejtun għaliex fl-10 ta' Jannar ta' dik is-sena, hija saret għall-ewwel darba parroċċa matriċi, u għal Ħaż-Żabbaf għaliex hu sar parroċċa awtonoma, jiġifieri indipendenti miż-Żejtun li minnu nfired għalkollox. Mhux ta' b'xejn mela, li din is- sena saru festi kommemorattivi fiż-żewġ parroċċi ġirien, Santa Katarina fiż-Żejtun u l-Madonna tal-Grazzja f'Ħaż- Żabbar. Festi f'Ħaż-Żabbar i Fil-paroċċa ta' Ħaż-Żabbar, il-festi bdew nhar is-Sibt 9 ta' Jannar 2016, meta Dun Nikol Pace, Arċipriet taż- Żejtun, qaddes fis-Santwarju tal-Madonna tal- Grazzja bis-sehem tal-Kor Parrokkjali taż-Żejtun. Dakinhar inzerta, li fil-knisja parrokkjali taż-Żejtun, ġie mtella' kunċert mużikali mill-orkestra żagħżugħa nazzjonali, taħt il-patroċinju tal- Eċċelenza Tagħha Marie Louise Coleiro Preca, President ta' Malta. Iżda Dun Nikol irnexxielu jlaħħaq maż-żewġ attivitajietl Nhar is-Sibt 16 ta' Jannar, il-Wisq Reverendu Kan. Evan Caruana, Arċipriet ta' Ħaż-Żabbar, qaddes fil-knisja parrokkjali taż-Żejtun, bis-sehem tal-kor 'Notre Dame', il-kor parrokkjali ta' Ħaż-Żabbar. Tassew li dawn kienu ġesti sbieħ li fihom intweriet għaqda fraterna bejn dawn iż-żewġ parroċċi, u mhux pika bla sens li sfortunatament ġieli tintwera f'okkażjonijiet bħal dawn. Il-Ħadd 10 ta' Jannar, sar marċ mill-baned Żabbarin, u filgħaxija l-Arċisqof Monsinjur C. Scicluna mexxa Quddiesa Konċelebrata fis-Santwarju, fejn wara nkixfet lapida. Ħadd in-Nies Bħallikieku dawn il-festi ta' Ħaż-Żabbar ma kinux biżżejjed, iż-Żabbarin riedu juru l-ferħ tagħhom b'mod aktar konkret. Riedu wkoll iroddu ħajr lill-Madonna tal-Grazzja b'mod aktar viżibbli. Ta' kull sena, nhar il-Ħadd wara Ras ir-Randan, iż-Żabbarin jorganizzaw pellegrinaġġ ta' talb biex ipattu għad-dnubiet li jsiru, mhux f'Ħaż-Żabbar biss, fil-ġranet tal-Karnival li jaħbtu qabel Ras ir-Randan. Dan il-Ħadd, li jissejjaħ Ħadd in-Nies, tant hu popolari fost il-Maltin u din is- sena ħabat nhar l-14 ta' Frar. Il-pellegrinaġġ ġie mmexxi mill-Eċċellenza tiegħu Monsinjur Charles Scicluna, Arċisqof ta' Malta. Iżda għaż-Żabbarin, dan ma kienx biżżejjed: riedu wkoll juru l-gratitudni tagħhom lejn il- Verġni Marija u għalhekk għamlu ħaġa mhux tas-soltu: fil-pellegrinaġġ ħarġu wkoll l-istatwa devota u artistika tal-Verġni Mqaddsa tal-Grazzja. Diffikultajiet fiż-Żejtun Għalkemm kien hemm min qal li l-parroċċa taż- Żejtun ma kellhiex biex tiftaħar, u wisq anqas ma kellha x'tiċċelebra li Ħaż-Żabbar sar parroċċa totalment indipendenti minnha, għaliex kull ma ġara kien li naqset ħafna mill-estensjoni tagħha, kif ukoll naqset mill-popolazzjoni tagħha, madankollu ż-Żwieten xorta waħda ħassew li kellhom x'jiċċelebraw. Għalhekk fiż-Żejtun ukoll saru festi kommemorattivi. Kien hemm min, għaliex mhux midħla tal-Istorja taż- Żejtun, ma setax jifhem x'kien qed jiġri. Mar jgħid li l-knisja parrokkjali preżenti taż-Żejtun inbniet snin wara l-1616. Allura kif Ħaż-Żabbar ħareġ minnha2 Ma kienx jaf li fl-1616, il-knisja parrokkjali taż-Żejtun ma kinitx dik preżenti, iżda dik li għalkemm aħna nsejħulha 'Ta' San Girgor', fil-fatt hi ddedikata lil Santa Katarina. M'hemmx dubju li min ħareġ b'dawn id-dubji, għamel hekk, jew għaliex jaqa' u jgum mill- ġieħ taż-Żejtun, jew għaliex hu wisq sajjem dwar l-Istorja Ekkleżjastika tal-parroċċa tagħnal Festi fiż-Żejtun Nhar il-Ħadd 10 ta' Jannar 2016, Jum l-Anniversarju tal-400 sena Matriċi tal-Parroċċa taż-Żejtun, Dun Nikol Pace, Arċipriet taż-Żejtun qaddes fil-Knisja l-Antika ta' Santa Katarina (San Girgor), hawn fiż-Żejtun, bis-sehem tal-Kor Parrokkjali. Kienet ħaġa xierqa li l-festi fiż-Żejtun jibdew minn din il-knisja parrokkjali qadima, peress li kien minnha li Ħaż-Żabbar inqata'. Il-festi fiż-Żejtun laħqu l-quċċata tagħhom nhar il- Ħadd 17 ta Jannar 2016. Id-dilettanti Zwieten żejnu l-knisja parrokkjali preżenti bil-pavaljuni tad-damask, il-lampier tal-fidda li soltu jiddendel fil-festa annwali ta' Santa Katarina, żejnu l-artali kollha u wkoll billi ħarġu fil-knisja l-vara ta' Santa Katarina. Filgħaxija, il- Gudjan Monsinjur Carmelo Zammit, Vigarju Ġudizzjali tad-Djoċesi ta' Malta, mexxa Quddiesa Konċelebrata. Il-mużika kienet f'idejn il-'Cappella Diacono' taħt id- direzzjoni tal-bravu Surmast Rav Sciberras. Ta' min jgħid li din kienet l-ewwel darba li Maestro Sciberras idderieġa din l-orkestra bħala s-Surmast uffiċjali tagħha, wara. r-riżenja ta' Dun Ġwann Galea. Il-mużiċisti mgħejjuna minn kor femminili, libsu l-uniformi, ħaġa mhux tas-soltu. F'din il-Quddiesa, minbarra l-Arċipriet u saċerdoti oħra miż-Żejtun, ħadu sehem ukoll l-Arċipriet ta' Ħaż-Żabbar, Monsinjur Alfred Vella, ex-Arċipriet taż-Żejtun, Dun Anton Galea Scannura, kappillan ta' Birżebbuġa, u saċerdoti oħrajn. Attendew l-Onoreveli Owen Bonnici u s-Sur Joe Attard, Sindku taż-Żejtun. Tqassmu Santi ta' Santa Katarina bħala tifkira. Fl- aħħar, l-Arċipriet taż-Żejtun irregala l-ktieb tiegħi, 'Il- Parroċċa taż-Żejtun matul iż-Żminijiet' lill-Vigarju Ġudizzjali. Bħas-soltu, l-Arċipriet iċċajta meta qallu li hu kien se jirċievi dan il-ktieb fi ftit ħin, imma jien, l-awtur, kont ħadt żmien twil biex nirriċerkah u niktbul Kienet ċajta f'waqtha li jien apprezzajt ħafna. Għal din l-okkażjoni, il-Grupp Filateliku taż-Żejtun fi ħdan il-Kunsill Lokali, u l-Parroċċa ta' Ħaż-Żabbar, ħadu ħsieb li jinħarġu żewġ bolol personalizzati, żewġ kartolini postali u envelopp speċjali. Matul is-snin, iż-żewg parroċċi żviluppaw u kibru flimkien, bin-numru tan-nies ikompli jikber fit-tnejn li huma. Iż-Żabbarin ħadu ħsieb ikabbru l-knisja tal- Madonna bil-bini ta' waħda akbar fuq disinn ta' Tumas Dingli. L-ewwel ġebla tagħha tqiegħdet fl-1641, filwaqt li xi snin wara, ż-Żwieten bnew knisja parrokkjali